“Termiz“ postida Amudaryo sathi ko‘tarilishi mumkin

12—16-iyul kunlari “Termiz” postida Amudaryo sathi 400—420 santimetr ko‘rsatkichga qadar ko‘tarilishi mumkin. Bu haqda “O‘zgidromet” markaziga tayanib, “Gazeta.uz” xabar berdi.
Bu Nurek suv omboridan (Tojikiston) tashlanadigan suv miqdori va yuqori qismlarda erigan suv hajmining ortgani bilan bog‘liq. Qirg‘oqlarning o‘pirilishi va yaqin hududlarning suv ostida qolishi ehtimoli bor.
O‘zbekistonning tog‘oldi va tog‘li hududlarida ushbu mavsumda havo haroratining ko‘tarilishi munosabati bilan Tojikiston va Qirg‘iziston hududidan muz erishi natijasida hosil bo‘lgan sel oqimlari o‘tib kelishi mumkin.